อายุ 48 ปีค่ะ ช่วงนี้รู้สึกบริเวณอวัยวะเพศแห้งมาก ทำให้คันมาก เกาจนเป็นแผลและบวมขึ้นมาค่ะ ต้องทายาหรือทานยาอะไรได้บ้างค่ะ
สวัสดีค่ะ อาการคันอวัยวะเพศหญิง อาจมีสาเหตุมาจาก-ช่องคลอดแห้งจากวัยทอง ที่มีฮอร์โมนเพศหญิงที่น้อยลง-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก อาจพบเป็นผื่นหรือตุ่มเล็กๆได้-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากในกรณีนี้แนะนำพบแพทย์เพื่อตรวจร่างกายให้ได้การวินิจฉัยที่แน่นอน สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือด ให้รีบไปหากเป็นอาการของวัยทองจริง การรักษาอาจจะไม่ต้องทำอะไรมาก ถ้าอาการไม่รบกวนชีวิตประจำวัน แต่ถ้าเป็นมาก ร่วมกับมีอาการอื่นๆเช่นร้อนวูบวาบมาก อาจจะมีการใช้ยาฮอร์โมนเพศหญิงในระยะสั้นๆภายใต้การดูแลของสูตินรีแพทย์